עוגת ירח

עוגת ירח (במנדרינית: 月饼 "יוּאֶה (ירח)-בִּינְג (עוגה)", באנגלית: mooncake) הוא מאפה סיני מסורתי הנאכל בעיקר בחג אמצע הסתיו (中秋节 - ג'וֹנְג-צְ'יוּ-גְ'יֶה). הפסטיבל מתרכז בהערכה לירח וצפייה בירח, כאשר במהלכו נחשבות עוגות ירח במגוון עצום של טעמים למעדן חובה מסורתי. באופן טיפוסי, נהוג להציע עוגות ירח לחברים ומשפחה בכינוסים משפחתיים או מסיבות.

עוגת ירח קלאסית הן עגולות, בקוטר של כ-10 סנטימטרים וכ 3–4 סנטימטרים עובי, ונאכלות במיוחד באזורים הצפוניים והדרומיים של סין. העוגות בדרך כלל בעלות מילוי עשיר העשוי מממרח שעועית אדומה או ממרח זרעי לוטוס, עטוף בשכבה פריכה של חלמון ביצי ברווז מומלח אפוי. עוגות ירח נחתכות למשולשים קטנים ומוגשות עם תה עלים סיני. בימינו נהוג שאנשי עסקים ומארחים מגישים ללקוחותיהם או אורחיהם עוגות ירח כמתנה, ובכך התפתחה תעשיית עוגות ירח מושקעות ומעוצבות.

עקב העלייה המתמדת בהשפעה התרבותית של סין, התפשטו עוגות ירח וחגיגות אמצע הסתיו לחלקים אחרים ברחבי אסיה. בנוסף החלו גם מסעדות במדינות מערביות להגיש עוגות ירח כמעדן.

גלריית תמונות

קישורים חיצוניים

הערות שוליים 

סין: תרבות
המטבח הסיני
ירח
קינוחים ממולאים